শুভ্র (চরিত্র)
শুভ্র বাংলাদেশের প্রখ্যাত ঔপন্যাসিক হুমায়ূন আহমেদের সৃষ্ট একটি জনপ্রিয় চরিত্র। শুভ্র শুদ্ধতম মানুষ। তার চোখ খুব খারাপ, চোখ থেকে চশমা খুলে ফেললে সে প্রায় অন্ধ; ফলে তার ক্লাসের বন্ধুরা তাকে কানাবাবা নামে ডাকে। শুভ্র এর যাত্রা শুরু হয় সাদা গাড়ি নামক গল্প থেকে, যদিও ওইখানে সে শুভ্র হিসেবে না থেকে সাব্বির নামে ছিল। ১৯৯০ থেকে ২০১০ এর মাঝে একে একে শুভ্রকে নিয়ে হুমায়ূন আহমেদের ৬ টি উপন্যাস বের হয়েছে । এর মধ্যে থেকে দারুচিনি দ্বীপ উপন্যাস অবলম্বনে ২০০৭ সালে একটি চলচ্চিত্রও নির্মাণ করা হয়, যাতে শুভ্র চরিত্রে রিয়াজ অভিনয় করেন। প্রতিটা চরিত্রতেই খুব নিখুঁতভাবে একটি নিষ্পাপ সাবলীল বালক ও তার ভাবনা এর বহিঃপ্রকাশ ঘটে।